
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 209
din 2 decembrie 2014
pentru aprobarea Contractului privind folosirea infrastructurii sistemului de
 distribuţie a energiei electrice pentru realizarea serviciului de iluminat public pe teritoriul 
municipiului Sighişoara
Consiliul Local al Municipiului Sighişoara, întrunit în şedinţă extraordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 26027/02.12.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile Legii nr. 51/2006, legea serviciilor comunitare de utilităţi publice, republicată, cu modificările şi completările ulterioare;

Având în vedere prevederile Legii nr. 230/2006, legea serviciului de iluminat public, cu precădere cele ale art. 2 şi 4;

Având în vedere prevederile Ordinului comun nr. 5/93/2007 al Autorităţii Naţionale de Reglementare în Domeniul Energiei şi al Autorităţii Naţionale de Reglementare pentru Serviciile Publice de Gospodărire Comunală pentru aprobarea Contractului-cadru privind folosirea infrastructurii sistemului de distribuţie a energiei electrice pentru realizarea serviciului de iluminat public;

Având în vedere că serviciul de iluminat public se realizează prin intermediul unui ansamblu tehnologic şi funcţional, alcătuit din construcţii, instalaţii şi echipamente specifice, denumit sistem de iluminat public;
Având în vedere că serviciul de iluminat public pe teritoriul municipiului Sighişoara se realizează utilizând elemente ale sistemului de distribuţie a energiei electrice aflat în proprietatea S.C. Filiala de Distribuţie a Energiei Electrice ELECTRICA DISTRIBUŢIE TRANSILVANIA SUD S.A. - SUCURSALA MUREŞ, situaţie în care Municipiul Sighişoara are drept de folosinţă cu titlu gratuit asupra infrastructurii sistemului de distribuţie a energiei electrice, pe toată durata existenţei acesteia, pe baza unui contract încheiat între proprietarul sistemului de distribuţie a energiei electrice şi Municipiul Sighişoara, prin care se reglementează toate aspectele cu privire la asigurarea condiţiilor pentru prestarea serviciului de iluminat public, cu respectarea echitabilă a drepturilor şi obligaţiilor părţilor implicate;

Având în vedere Raportul de Specialitate al Serviciului Investiţii - Urmărire contracte, Monitorizare Servicii de Utilităţi Publice, înregistrat cu nr. 26028/02.12.2014, prin care se propune aprobarea Contractului privind folosirea infrastructurii sistemului de distribuţie a energiei electrice pentru realizarea serviciului de iluminat public pe teritoriul municipiului Sighişoara, îndeplinindu-se prevederile legale în acest sens;

În temeiul art. 36 (2) lit. „d”, (6) lit. „a”, pct. 14, 19 şi (9), art. 45 (1) şi a art. 115 (1) lit. ,,b” din Legea nr. 215/2001, Legea administraţiei publice locale, republicată, cu modificările  şi completările ulterioare,

H O T Ă R Ă Ş T E:

Art. 1. Se aprobă contractul privind folosirea infrastructurii sistemului de distribuţie a energiei electrice pentru realizarea serviciului de iluminat public pe teritoriul municipiului Sighişoara, care se va încheia între S.C. Filiala de Distribuţie a Energiei Electrice ELECTRICA DISTRIBUŢIE TRANSILVANIA SUD S.A. - SUCURSALA MUREŞ, în calitate de proprietar al sistemului de distribuţie a energiei electrice şi Municipiul Sighişoara, în calitate de autoritate a administraţiei publice locale, care va folosi infrastructura sistemului de distribuţie a energiei electrice pentru realizarea serviciului de iluminat public pe teritoriul Municipiului Sighişoara (inclusiv satul Hetiur), conform anexei, care face parte integrantă din prezenta hotărâre.
Art. 2. Se mandatează Viceprimarul Municipiului Sighişoara, care potrivit dispoziţiilor legale exercită de drept atribuţiile primarului, cu încheierea şi semnarea contractului privind folosirea infrastructurii sistemului de distribuţie a energiei electrice pentru realizarea serviciului de iluminat public pe teritoriul municipiului Sighişoara, menţionat la art. 1 din prezenta hotărâre.

Art. 3. Prezenta hotărâre se va comunica S.C. Filiala de Distribuţie a Energiei Electrice ELECTRICA DISTRIBUŢIE TRANSILVANIA SUD S.A. - SUCURSALA MUREŞ, cu sediul în municipiul Tîrgu Mureş, str. Călăraşilor, nr. 103.
Art. 4. Cu ducerea la îndeplinire a prevederilor prezentei hotărâri se încredinţează Viceprimarul Municipiului Sighişoara, care potrivit dispoziţiilor legale exercită de drept atribuţiile primarului şi aparatul de specialitate al primarului.

Art. 5. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Viceprimarului Municipiului Sighişoara, care potrivit dispoziţiilor legale exercită de drept atribuţiile primarului, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

         Gavrilă Ionel  

  Contrasemnează/Avizat pentru legalitate

           SECRETAR,



             Anca Bizo
Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Viceprimar;

  1 ex. Secretar;
  1 ex. Direcţia Economică;

  1 ex. Direcţia Administrarea patrimoniului;

  1 ex. Compartimentul Juridic;

  2 ex. Serviciul Investiţii - Urmărire contracte, Monitorizare Servicii de Utilităţi Publice; 
  1 ex. S.C. Filiala de Distribuţie a Energiei Electrice ELECTRICA DISTRIBUŢIE TRANSILVANIA SUD S.A. -  

           SUCURSALA MUREŞ       
 11 ex. 
A.B./G.V.
